\NormalFont\ShortTitle{2 Yohaanisa Kiita}

{\MT Yohaanisi Xaafida

\par }{\MTB Nam7antho Kiita

\par }{\IMT Gaatha Qofa

\par }{\IP Yohaanisi xaafida nam7antho kiita, Yesuusa hawaare gidida cimay, Yohaanisi xaafis. Ha kiitay xaafetiday dooretida godatesanne I naytasa. Ha qantha kiitay xaafetiday,

\par }{\IPI 1. Enti issoy issuwara siiqetana mela akeekisanaasa;

\par }{\IPI 2. Wordo astamaaretapenne enta timirtiyafe naagetana mela qofisanaasa.

\par }{\IOT Maxaafa Ayfe Qofata

\par }{\IO Sarothonne woosa
{\IOR{(1-3)}}

\par }{\IO Siiqonne tumatethi
{\IOR{(4-6)}}

\par }{\IO Wordo timirtefe naagetethi
{\IOR{(7-11)}}

\par }{\IO Sarotho
{\IOR{(12-13)}}

\par }{\IE \par }


\OneChap {\PP \VerseOne{1}Ta cimay dooretida godatesinne I naytas kiitida kiita. Ta xalaala gidonashin, tumaa eriya ubbay hintena dosoosona.

\VS{2}Ha tumay nunan de7iya gishonne merinaw nuura daana gisho taani hintena tuma dosayis.


\par }{\PP \VS{3}Xoossaa nu Aawanne iya Na7aa Yesuus Kiristoosa aadho keehatethay, maarotethaynne sarotethay tumanine siiqon issife nuura gido.


\par }{\SH Tumanne Siiqo
\par }
{\PP \VS{4}Aaway nuna kiittidaysada, ne naytape baggati, tumaas kiiteteysa be7ada taani daro ufaytas.

\VS{5}Godate, ha77ika nuuni ubbay issoy issuwa siiqana mela taani nena woossayis. Ha kiitay koyrope nuura de7iya kiitaape attishin, taani new ooratha kiita xaafike.\XREF{}{{\XO 1:5 }{\XT{Yoha 13:34; 15:12, 17.}}}

\VS{6}Tuma siiqoy nuuni Xoossaa kiitaa naagidi daanaysa. Qassi koyrope hinte si7idaysada iya kiitay, hinte ubbay siiqon daana melasa.


\par }{\PP \VS{7}Yesuus Kiristoosi ase gididi yidaysa ammanonna, daro balethiya asati, alamen dendidosona. Hessa mela asi oonika baletheysanne Kiristoosa morke.

\VS{8}Hinte oothida kumetha woytuwa ekanaw minnite. Hinte oothidaysi dhayonna mela naagetite.


\par }{\PP \VS{9}Kiristoosa timirtiyan doonnaysasinne iyape haakiya uraas Xoossay baawa. Kiristoosa timirtiyan de7iya uraas Aawaynne Na7ay de7oosona.

\VS{10}Oonika hinteko yishe ha timirtiya ehonna ixiko, hinte soo gelsofite; saroka goopite.

\VS{11}Iya saro giya oonika iya iita oosuwan iyara shaaketees.


\par }{\SH Sarotho
\par }
{\PP \VS{12}Taani hintew xaafanaw koyida darobay de7ees, shin worqateninne qalamen xaafanaw koyke. Nu ufaysay poletana mela hintera som7on gahetada odetanaw hinteko baana gada qopayis.


\par }{\PP \VS{13}Xoossay doorida ne miche nayti nena saro yaagosona.

\par }