\NormalFont\ShortTitle{Sofonaasa Maxaafa}

{\MT Sofonaasa Maxaafa

\par }{\IMT Gaatha Qofa

\par }{\IP Sofonaasa maxaafay xaafetiday, Yihudinne Yerusalaamey Godaa gallasan yaanaw de7iya daganthiya pirdaba odanaasa. Maxaafay, asa koche ubba bolla Xoossa pirdi yaanaysi attonaba gidikoka (1:2; 3:8), ubbaafe aathidi I nagara gaason Yihuda bolla yaanaw de7iya pirda odees (1:4-18; 3:1-7). Hessa gisho, Xoossa pirda gallasay gakanaape sinthe asay banta nagara paaxidi, Xoosse koyana mela asaa denthethees (2:1-3).

\par }{\IP Sofonaasi, ichashu allaga biittata bolla Xoossay pirdanaysa odees. Entika, Filisxeeme, Amoone, Moo7abe, Tophenne Asoore (2:4-15). Nabey Yerusalaame nagara odidaape guye, Xoossay ba asaa shiishanaysa, wozanaysanne zaaridi oorathanaysa odees (3:9-20). “Hinteno, biittan de7iya ashketo, iya kiita naagiya ubbato, Godaa koyte; xillotethi koyte; ashketethi koyte. Ooni eri Godaa hanqo gallas hinte attona aggeketa” yaagis.

\par }{\IOT Maxaafa Ayfe Qofata

\par }{\IO Godaa gallasan Yihudinne Isra7eeley pirdetana
{\IOR{(1:1-18)}}

\par }{\IO Xoossako simo
{\IOR{(2:1-3)}}

\par }{\IO Hara kawotethata bolla yaana pirda
{\IOR{(2:4-15)}}

\par }{\IO Yihudinne hara kawotethati Godaako simmana
{\IOR{(3:1-20)}}

\par }{\IE \par }


\ChapOne{1}{\SH Godaa Pirda Gallasa
\par }
{\PP \VerseOne{1}Amoone na7ay Iyosyaasi Yihudan kawotida wode Sofoniyaasako yida Godaa qaalay haysa. Sofoniyaasi Kuusha na7aa; Kuushi Gadalla na7a; Gadalli Amaare na7a; Amaarey Hizqiyaasa na7aa.

\VS{2}“Taani biitta bolla de7iyaba ubbaa dhaysana.

\VS{3}Asenne mehee, salo kafotanne abba molota dhaysana. Iita asata shira yeggana; asa zare biitta bollafe dhaysana” yaagees Goday.


\par }{\SH Yihuda Bolla Yaana pirda
\par }
{\PP \VS{4}“Yihudaninne Yerusalaamen de7iya ubbaa seeranaw ta kushiya denthana. Ba7aale eeqa goyinneysatanne iya haggaaziya kahineta he bessaafe dhaysana.

\VS{5}Keetha bolla keyidi awas, ageenasinne xoolintotas goyinneyisata taani dhaysana. Godaa goyinnishenne iya sunthan caaqishe Moloka geetetiya eeqa sunthan caaqeyisata taani dhaysana.

\VS{6}Tana kaalo aggidi guye simmidaysata, tana koyboonaysatanne tana oychiboonayisata taani dhaysana” yaagees Goday.


\par }{\PP \VS{7}Godaa gallasay matida gisho, Ubbaa Haariya Godaa sinthan si77i giite! Goday yarshuwa giigisis; qassi ba xeegida imathata geeshshis.


\par }{\PP \VS{8}“Godaa yarshuwa gallas halaqata, kawa naytanne allaga biitta ma7o ma77ida ubbaa taani seerana.

\VS{9}He gallas allaga biitta asatada, eeqa goyinneysatanne banta godaa keethaa geellatethaninne cimon kuntheyisata taani seerana” yaagees Goday.


\par }{\PP \VS{10}“He gallas Molo Pengiya baggara waasoy, katamaas nam7antho shaahuwan yeehonne zumata bolla gita dom7e girsi si7etana.

\VS{11}Hinteno, katamaas garsa baggan de7eysato, yeekite. Yan zal7iya ubbay dhayidosona; bira oykidaysati hayqi wuridosona.

\VS{12}He gallas taani xompe oythada Yerusalaame gidduwa koyana. Hirgi bayna wodhi uttidi banta wozanan, ‘Goday lo77oka iitaka’ geyisata taani seerana.

\VS{13}Enta shaloy bonqetana; enta keethay laaletana. Enti keethe keexana, shin he keethan dookona; woyne tokana, shin he woyniya uyokona” yaagees Goday.


\par }{\SH Godaa Gita Gallasa
\par }
{\Q \VS{14}“Godaa gita gallasay matis;

\par }{\QB ellesidi gakis.

\par }{\Q Godaa gallasay camo gallas;

\par }{\QB He gallas mino olanchotika waaso goochana.


\par }{\Q \VS{15}He gallasay hanqo gallas,

\par }{\QB he gallasay metonne un7a gallas,

\par }{\QB dhayonne laaletetha gallas,

\par }{\QB dhumanne caagana gallas,

\par }{\QB shaaranne sakana dhuma gallas gidana.


\par }{\Q \VS{16}He gallasay diretida katamata bolla,

\par }{\QB adussa gimbeta bolla ola moyzey punetana;

\par }{\QB giigeta giya waasoy si7etana.


\par }{\Q \VS{17}Enti tana qohida gisho,

\par }{\QB qooqeda tattafana gakanaw, enta bolla meto ehana.

\par }{\Q Enta suuthay di7oda goggana;

\par }{\QB enta ahay pitoda yegetana.


\par }{\Q \VS{18}Godaa hanqo gallas

\par }{\QB enta biraynne enta worqay enta ashshena.

\par }{\Q I sa7an de7iya ubbaa qoponna dhaysana;

\par }{\QB biitta ubbay iya hanquwa taman meetetana” yaagees Goday.




\par }\Chap{2}{\PP \VerseOne{1}Hinteno, yeelli bayna asaw, ane issife shiiqite!

\VS{2}Carkoy punnidi efiya baanada hanonna de7ishin, yashshiya Godaa hanqoy hinte bolla wodhonna de7ishin, Godaa hanqo suulaa gallasay hinte bolla yoonna de7ishin Godaako simmite.

\VS{3}Hinteno, biittan de7iya ashketo, iya kiita naagiya ubbato, Godaa koyte; xillotethaa koyte; ashketethi koyte. Ooni eri Godaa hanqo gallas hinte attonna aggeketa.


\par }{\SH Filisxeeme Bolla Yaana Pirda
\par }
{\PP \VS{4}Gaaza katamay ona gidana; Asqaloona katamay baysa gidana. Ashdooda katama asay seeta gallas goodettana; Eqroona katamay shodetana.

\VS{5}Hinteno, abba gaxan de7iya Keltaaweto, hintena ayye! Neno, Filisxeemeti de7iya Kanaane biittaw, Godaa pirday ne bolla yees. Taani nena dhaysana; issi asika attenna.

\VS{6}Abbaa gaxan de7iya hinte biittay mehe heemetiya bessi, henthanchoti de7iya bessinne mehe dara gidana.

\VS{7}Yihuda asape attidaysati abba gaxan de7iya bessaa laattana; enti yan heemmana. Sa7ay qammiya wode enti Asqaloona kataman de7iya keethatan aqana. Goday enta Xoossay entaba qopana; I enta zaaridi naannisana.


\par }{\SH Moo7abenne Amoone Pirdetetha
\par }
{\PP \VS{8}Ubbaafe Wolqaama Goday, Isra7eele Xoossay, “Taani Moo7abe tooshiyanne Amoone cashshaa si7as. Enti ta asaa waatidi toochidaakonne enta biitta ekanaw waatidi mandidaako ta erayis.

\VS{9}Hessa gisho, ta de7o sunthan caaqayis; Moo7abey Sodoomeda hanana; Amooney Gamoorada hanana. Enti merinaw maxine ollanne agunthi ma77ida bazzo gidana. Ta asape attidaysati enta shaluwa bonqana; enta biitta laattana” yaagees.


\par }{\PP \VS{10}Enti Ubbaafe Wolqaama Godaa asaa toochida gishonne cayida gisho, enta bolla metoy gakana.

\VS{11}Enta biittan de7iya xoossata I dhaysiya wode Goday entana yashisana. Sa7an de7iya kawotethatan de7iya asa ubbay ba de7iya bessan iya goyinnana.


\par }{\PP \VS{12}Hinteno, Tophe asaw, hinte ta mashshan hayqana.


\par }{\SH Soore Bolla Yaana Pirda
\par }
{\PP \VS{13}I ba kushiya pudeha bagga yeddidi Asoore biitta dhaysana. Qassi Nanawe katamaa mela bazzoda baysa bessi oothana.

\VS{14}Mehe wudeynne biittan de7iya do7ati ubbay yan hemetana; guttoynne quxarey laaletida gimbiya giddon daana. Enta qaalay maskooteranne pengiyara si7etana; ziga tuuqeti kallotana.

\VS{15}“Taape attishin, hari baawa” yaagidi otortidi de7ida katamay ha77i waanidi do7ati aqiya bessi gididee? Iya matara aadhiya ubbay banta kushiya baqishe, “Poora!” gaana.




\par }\Chap{3}{\SH Yerusalaame Wozetethi
\par }
{\PP \VerseOne{1}Makallanchuwas, tunidaysasinne ba deriya un7ethida Yerusalaame katamaa ayye!

\VS{2}I oonaka kiitetenna; seerin simmenna; Godan ammanetena; ba Xoossaako shiiqenna.

\VS{3}Iya halaqati gudiya gaammo mela; iya daynnati demmidaba wontos ashshona ubbaa midi ongiya omarsa suudhume mela.

\VS{4}Iya nabeti otoranchonne genancho; iya kahineti geeshshaa tuniseyisata; enti Godaa higgiya mirqoosona.

\VS{5}Shin iya giddon de7iya Goday xillo; I bala oothenna. Wonta wonta I xillo pirdees; gallas gallas hessa aggenna. Gidoshin, yan de7iya geellay yeella erenna.


\par }{\PP \VS{6}“Taani kawotethata dhaysas; enta gimbeta laallas. Enta katamata issi doonna baysa biitta oothas; enta ogeta asi kanthonna bazzo oothas.

\VS{7}Taani haysa ubbaa oothada, ‘Ta asay tana bonchana; ta seera ekana; ta kiittidaba dogenna’ yaagas. Shin enti kasepe aadhidi iitidosona; banta oosuwan tunidosona” yaagees Goday.


\par }{\PP \VS{8}“Ane taani pirdiya gallasay gakanaw guuthu naagite. Taani deretanne kawotethata shiishanaw qofa qachas; ta hanquwa suulaa enta bolla gussana; biittay kumethi ta hanquwa taman xuugetana.


\par }{\PP \VS{9}“He wode asa ubbay geeshsha oda odetana mela oothana. Enti ubbay Godaa sunthaa xeegana; issife iyaw goyinnana.

\VS{10}Laaletida asay, tana tuma goyinneysati, Tophe shaafatape hefinthan de7eysati taw imota ehana.

\VS{11}Otoreysatanne ceeqeteyisata ta hinte giddofe dhaysiya gisho, he wode hinte ta bolla oothida oosuwa gaason yeellateketa. Hizape guye hinte ta geeshsha zumaa bolla otorteketa.

\VS{12}Taani hinte giddofe bantana kawusheysatanne aadata ashshana; enti Godaa sunthan ammanetana.

\VS{13}Isra7eele asaape attidaysati iitabaa oothokona; wordo odetokona; enta inxarsan cimoy bentenna. Hessa gisho, enti midi kallidi saron daana; enta yashisiyabay baawa” yaagees.


\par }{\Q \VS{14}Xiyoone na7e, mazmuriya yexa!

\par }{\QB Isra7eele asaw, ililite!

\par }{\Q Yerusalaame na7e, ne polo wozanaape ufayta;

\par }{\QB hashshu ga!


\par }{\Q \VS{15}Goday hinte bolla pirdida pirdaa aggis;

\par }{\QB hinte morketa diggis.

\par }{\Q Goday, Isra7eele kawoy hinte giddon de7ees;

\par }{\QB hizape guye hintena yashisiyabay baawa.


\par }{\Q \VS{16}He gallas enti Yerusalaame haysada yaagana:

\par }{\QB “Xiyoone, yayyofa! Ne kushey argaacopo.


\par }{\Q \VS{17}Goday, ne Xoossay ne giddon de7ees;

\par }{\QB I new xoono immiya olanchuwa.

\par }{\Q I nenan ufaytana;

\par }{\QB ba siiquwan nena oorathana.

\par }{\Q Asay ba7aale gallas mazmure yexeysada,

\par }{\QB I nenan ufayteysa mazmure yexidi bessaana” yaagana.


\par }{\Q \VS{18}Goday haysada yaagees:

\par }{\QB “Hizape guye ne bolla dhayoy gakonnaada oothana;

\par }{\QB ne yeella diggana.


\par }{\Q \VS{19}He wode taani nena un7ethidaysata ubbaa seerana;

\par }{\QB wobbeta ashshana; laaletidaysata shiishana.

\par }{\Q Enti yeellatida bessan zaarada bonchana;

\par }{\QB enta yeella bonchoninne saban laammana.


\par }{\Q \VS{20}He wode taani hintena shiishana;

\par }{\QB hintena issife zaarada shiishana.

\par }{\Q Taani hintena naannisiya wode,

\par }{\QB hinte ha sa7an de7iya asa ubbaa matan,

\par }{\QB bonchetidaysatanne eretidaysata gidana” yaagees Goday.

\par }